|  |  |
| --- | --- |
| Izina ry’umwitozo | **Itsinda ritekanye** |
| Intego y’umwitozo | * Kurema icyizere no kwizerana mu bahugurwa. |
| Abo umwitozo ugenewe | Itsinda ry’abagabo n’abagore bavanze cyangwa itsinda ry’abagore cyangwa abagabo gusa. |
| Ingano y’itsinda rigenewe uyu mwitozo | Abantu bari hagati ya 10 na 15. Niba abahugurwa ari benshi kora amatsinda mato mato menshi. |
| Igihe giteganyijwe umwitozo ugomba kumara | Iminota 30 |
| Ibikoresho | Nta gikoresho |
| Imfashanyigisho |  |
| Aho byavuye | [Journeys of transformation](https://docs.google.com/viewerng/viewer?url=http://promundoglobal.org/wp-content/uploads/2014/12/Journeys-of-Transformation.pdf) |

1. **Uko bikorwa:**

Iriburiro( iminota 5)

* Itsinda ryose hamwe n’umufashamyumvire rirahaguruka rigakora uruziga.
* Abahugurwa bafatana mu biganza kugirango bafunge uruziga maze bakarekurana nyumayaho.
* Sobanura ko intego y’uyu mwitozo ari ukurema ahantu hatekanye kandi uruziga rukaba rusobanura urukuta rw’umutekano.

Umukoro w’itsinda ryose (iminota 15)

* Ha ikaze umuntu umwe umwe mu itsinda aze agendagende hagati muri urwo ruziga amaso ye afunze. Muri icyo gihe cy’intege nke ugomba kwishingikiriza ku bandi bo mu itsinda kugirango bakurinde kandi bakuyobore. Bisobanure mu buryo bukurikira:

*“uragenda genda hagati mu ruziga amaso yawe afunze kugeza igihe ugeze ku muntu umwe wo mu itsinda. Uwo muntu arakwakira neza maze akuyobore uhindukire ujye ku wundi muntu. Nugera mu mwanya utarimo umuntu (hagati yabantu babiri) abagize itsinda bazakora ku buryo utajya hanze y’uruziga kandi ku buryo urindwa n’umuntu ukwegereye kurusha abandi.”*

* Sobanura ko akazi k’abandi bahugurwa ari ukurinda umuntu uri muruziga hagati, ko batagomba guseka cyangwa gutera urwenya ahubwo bakagombye kwita ku murimo wabo. Babwire uti:

*“Umuntu nakugeraho umufate ku rutugu maze umuhindukize umusubize muruziga hagati. Nagera hagati muruziga umukomange ku rutugu maze abone kongera kugenda.”*

* Reka buri muntu mu bahugurwa abikore mu gihe cy’iminota ibiri.
* Nyuma ugire ibibazo ubibariza.

1. **Ibibazo wakwifashisha uyobora ikiganiro:**

* Uyu mwitozo watumye wumva umerewe ute?
* Haba harigihe wumvise udatekanye cyangwa uhangayitse?
* Byari bimeze gute mu gihe abagize itsinda bari bashinzwe kwita no kuyobora umuntu?

**3. Ubutumwa nyamukuru**:

Uruziga rusobanura urukuta rw’umutekano kandi umuntu uri imbere mu ruziga agomba kumva atekanye kandi arinzwe buri gihe. Umuntu uri imbere mu ruziga agomba kwizera abandi kandi ntagire ubwoba.

**4. Amabwiriza agenewe umufashamyumvire:**

|  |
| --- |
| Umufashamyumvire agomba gukora ku buryo amabwiriza yubahirizwa.. Niba abahugurwa batubahirije amabwiriza,umufanyamyumvire agomba kubibutsa mu kinyabupfura ingaruka zaterwa no kwica umutekano w’uruziga.  Kugirango habeho umwuka mwiza mu itsinda, abahugurwa bagomba kumva batekanye. Umutekano w’itsinda ry’abahugurwa uri mu nshingano z’umufashamyumvire. Buri muntu mubahugurwa agomba kubahwa kandi nawe akubaha abandi. |